โรงเรียนบางปะกอกวิทยาคม
โรงเรียนบางปะกอกวิทยาคม เป็นโรงเรียนมัธยมศึกษาขนาดใหญ่พิเศษแบบสหศึกษารับนักเรียนทั้งชายและหญิงตั้งอยู่ที่เขตราษฎร์บูรณะ กรุงเทพมหานคร จัดการเรียนการสอนระดับชั้นมัธยมศึกษา ตั้งแต่ชั้นปีที่ 1 ถึงปีที่ 6 เดิมชื่อ โรงเรียนมัธยมวัดบางปะกอก สังกัดสำนักงานเขตพื้นที่การศึกษากรุงเทพมหานคร เขต 1 ปัจจุบันมีเนื่อที่ 9 ไร่ 66 ตารางวา เปิดสอนในช่วงชั้นการศึกษาที่ 3 และ 4 โดยแบ่งเป็นระดับมัธยมศึกษาตอนต้น จำนวน 30 ห้องเรียน และมัธยมศึกษาตอนปลาย จำนวน 36 ห้องเรียน รวมทั้งสิ้น 66 ห้องเรียน
โรงเรียนบางปะกอกวิทยาคม เกิดจากดำริของท่านพระครูประศาสน์ สิกขกิจ (พริ้ง อินทโชติ) อดีตเจ้าอาวาสวัดบางปะกอก ต้องการให้กระทรวงศึกษาธิการ ตั้งโรงเรียนมัธยมศึกษาในตำบลนี้ ได้อาศัยตึก 2 ชั้น ของโรงเรียนธรรมวินัยของวัดบางปะกอก เปิดสอนครั้งแรก เมื่อวันที่ 17 พฤษภาคม 2492 ในระดับชั้นมัธยมศึกษาปีที่ 1 กรรมการวัดบางปะกอก ซึ่งมี นายล้อม ฟักอุดม นายบุญนาคร มังคะลี และนายถนอม เอี่ยมทศ ได้จัดการซื้อที่ดินให้เป็นที่ ธรณีสงฆ์ของวัดบางปะกอก และได้ทำหนังสือมอบกรรมสิทธิ์ให้กรมสามัญศึกษา อาศัยที่ดิน เป็นสถานที่ตั้งอาคารเรียน และได้ย้ายมาเรียนยังอาคารปัจจุบัน เมื่อวันที่ 3 มกราคม 2494 บนที่ดิน 6 ไร่เศษ พ.ศ. 2507 นายล้อม ฟักอุดม ได้บริจาคที่ดินเพิ่มอีก 2 ไร่ 2 งาน 24 ตารางวา ปัจจุบันโรงเรียนมีที่ดิน 7 ไร่ 2 งาน ปีการศึกษา 2517 โรงเรียนได้รับอนุมัติให้เปิดสอนชั้นมัธยมศึกษาตอนปลาย
อาคาร 1 เป็นที่ตั้งของ ห้องปฏิบัติการทางเคมี ห้องปฏิบัติการทางฟิสิกส์ ห้องปฏิบัติการทางชีววิทยา ห้องปฏิบัติการทางวิทยาศาสตร์ ศูนย์พัฒนาการเรียนการสอนวิชาเคมี ห้องเรียนภาษาไทย ห้องแนะแนว ห้องพลศึกษา อาคาร 2 เป็นที่ตั้งของ ห้องเรียนภาษาอังกฤษ ศูนย์สื่อและพัฒนาการเรียนการสอนภาษาจีน ศูนย์ภาษาอังกฤษ ห้องเรียนภาษาตากาล็อก ศูนย์ภาษาไทย ห้องพลศึกษา ห้องดนตรีไทย ห้องวงดุริยางค์ ศูนย์สื่อคหกรรม อาคาร 3 เป็นที่ตั้งของ ห้องศิลปะ ห้องเรียนการงานอาชีพและเทคโนโลยี ห้องสมุด ห้องคอมพิวเตอร์ อาคาร 4 เป็นที่ตั้งของ ห้องเรียนสังคมศึกษา ศูนย์คอมพิวเตอร์ โครงการภาคภาษาอังกฤษ ห้องงบประมาณ ห้องแผนงาน ห้องวิชาการ ห้องสำนักงานอำนวยการ ห้องราชพฤกษ์ ห้องผู้อำนวยการ ห้องปาริชาติ ห้องเรียน Smart room อาคาร 5 เป็นที่ตั้งของ ห้องโสตทัศนศึกษา ห้องปฏิบัติการทางภาษาต่างประเทศ ห้องเรียนโครงการส่งเสริมความสามารถทางการเรียน (TEP) อาคาร 6 เป็นที่ตั้งของ ห้องพยาบาล ศูนย์สื่อและพัฒนาการเรียนการสอนภาษาญี่ปุ่น ศูนย์สื่อและพัฒนาการเรียนการสอนภาษาฝรั่งเศส ห้องเรียนภาษาบาฮาซามลายู ห้องประชุมอินทนิล อาคาร 7 เป็นที่ตั้งของ ห้องประชุมยูงทอง-โรงยิมเนเซียม โรงฝึกงงานช่างอุตสาหกรรม ห้องดนตรีสากล ห้องนาฏศิลป์ อาคาร 8 ห้องประชุมต่าง อาคาร 9 อาคารอนุสรณ์ 70 ปี ตึกเรียนวิทยาศาสตร์ อาคาร 10 วิหารหลวงปู่พริ้ง
มีการจัดการเรียนการสอนดังนี้
ระดับมัธยมศึกษาตอนต้น เปิดการเรียนการสอนระดับชั้นละ 11 ห้องเรียน ระดับมัธยมศึกษาตอนปลาย เปิดการเรียนการสอนระดับชั้นละ 14 ห้องเรียน เรียงลำดับตามแผนโครงสร้าง
โดยแบ่งเป็นแผนการเรียนต่างๆดังนี้
มัธยมศึกษาตอนต้น มัธยมศึกษาตอนปลาย ห้องเรียนในหลักสูตรภาคปกติ (ภาคภาษาไทย) จำนวน 5 ห้องเรียน ห้องเรียนพิเศษส่งเสริมศักยภาพทางวิชาการ (คณิตศาสตร์-วิทยาศาสตร์-ภาษาอังกฤษ) Talent Enrichment Program (TEP) จำนวน 6 ห้องเรียน แผนการเรียนวิทยาศาสตร์-คณิตศาสตร์ ห้องเรียนพิเศษส่งเสริมศักยภาพทางวิชาการ (คณิตศาสตร์-วิทยาศาสตร์-ภาษาอังกฤษ) Talent Enrichment Program (TEP) จำนวน 4 ห้องเรียน (ห้อง 1-4) แผนการเรียน วิทยาศาสตร์-คณิตศาสตร์ จำนวน 6 ห้องเรียน (ห้อง 5-10) แผนการเรียนภาษาอังกฤษ-คณิตศาสตร์ จำนวน 3 ห้องเรียน (ห้อง 11-13) แผนการเรียนภาษาอังกฤษ-ภาษาจีน จำนวน 1 ห้องเรียน (ห้อง 14) แผนการเรียนภาษาอังกฤษ-ภาษาญี่ปุ่น จำนวน 1 ห้องเรียน (ห้อง 14) แผนการเรียนภาษาอังกฤษ-ภาษาฝรั่งเศส จำนวน 1 ห้องเรียน (ห้อง 14)
เป็นตราอาร์ม มีรูปศาลและเจดีย์อยู่ตรงกลางมีช่อชัยพฤกษ์ล้อมรอบ
สีประจำโรงเรียน ชมพู - เขียว
สีชมพู หมายถึง ความรับผิดชอบและวิจารณญาณอันเกิดจากสภาพสมองจิตใจแจ่มใสพร้อมทั้งร่างกายที่แข็งแรง สีเขียว หมายถึง ความเจริญก้าวหน้าและความสามารถในการทำงานทุกชนิด อันเกิดจากความอดทน ความชำนาญ สมรรถภาพและความ พยายามในการทำงานสูง
1. นายพิรุฬห์ (พริ้ง) บำรุงใจ พ.ศ. 2492-2506 2. นายธำรง โกมลบุตร พ.ศ. 2506-2508 3. นายวิเวช แจ่มทวี พ.ศ. 2508-2512 4. นายแดง สุขกุล พ.ศ. 2512-2524 5. นายบำเพ็ญ สุวรรณ พ.ศ. 2524-2531 6. นายเพ็ง เปี่ยมคุ้ม พ.ศ. 2531-2536 7. นายกิตติ พวงเกษม พ.ศ. 2536-2540 8. นายสายัณห์ รุ่งป่าสัก พ.ศ. 2540-2543 9. นายบำรุง จริตงาม พ.ศ. 2543-2545 10. นายปราโมทย์ ราชพิบูลย์ พ.ศ. 2545-2550 11. นายทองปาน แวงโสธรณ์ พ.ศ. 2550-2553 12. นายชัยอนันต์ แก่นดี พ.ศ. 2554-2556 13. นายโสภณ กมล พ.ศ. 2556-2561 14. นาย วิเชียร ชุติมาสกุล พ.ศ. 2561-ปัจจุบัน
การแข่งขันกีฬาสี เป็นการแข่งขันกีฬาภายในของโรงเรียนฯ จัดขึ้นเป็นประจำทุกปี โดยแบ่งนักเรียนออกเป็น 5 คณะสีคือ สีแดง สีฟ้า สีเหลือง สีแสด สีม่วง เพื่อเข้าร่วมการแข่งขันในหลายชนิดกีฬา เช่น ฟุตบอล, บาสเกตบอล, แชร์บอล, แบดมินตัน ฯลฯ เป็นต้น รวมถึงจัดกิจกรรมเชียร์ และเชียร์ลีเดอร์ เพื่อสร้างความสามัคคีและการทำงานร่วมกันของนักเรียนในโรงเรียน กิจกรรมวงโยธาทิต</b>ส่งเสริมให้เรียนรู้เกี่ยวกับการอยู่ร่วมกันอย่างเป็นครอบครัว(พี่-น้อง) ความตรงต่อเวลา การแบ่งเวลาในการทำกิจกรรมและการเรียน ความเสียสละในการทำงานให้กับโรงเรียน อีกทั้งยังมีการเดินขบวนเทิดพระเกียตริในวันพ่อแห่งชาติ-วันแม่แห่งชาติ ณ สนามหลวง และสร้างความสามารถพิเศษในการเล่นเครื่องดนตรีสากล เครื่องดนตรีในวงได้แก่ ทรัมเป็ต เมลโลโฟน บาริโทน ยูโฟเนียม ทรอมโบน ทูบา ฟลุต ปิคโคโล่ คาริเน็ต อัลโต้แซ็กโซโฟน เทนเนอร์แซ็กโซโฟน เบสดรัม สแนร์ กลองควิ้น ไซโลโฟน ฉาบ เป็นต้น กิจกรรมนาฏศิลป์ เพื่อส่งเสริมให้นักเรียนรู้จักและอนุรักษ์และความเป็นไทย ทางด้านนาฏศิลป์ กิจกรรมดนตรีไทย</b>ให้นักเรียนได้รู้จักเครื่องดนตรีไทย และอนุรักษ์ความเป็นไทยด้านคีตศิลป์ กิจกรรม open house เป็นกิจกรรมที่ให้นักเรียนในโรงเรียนได้แสดงผลงานทางวิชาการให้เป็นที่ประจักษ์กับสาธารณชน และเผยแพร่การเข้าศึกษาต่อในโรงเรียน กิจกรรมชุมนุม</b>กิจกรรมชุมนุม เป็นการเปิดโอกาสให้นักเรียนได้ทำกิจกรรมตามจินตนาการของตน ตามความสนใจของนักเรียนที่มีหลากหลาย ทั้งด้านภาษา กีฬา สิ่งแวดล้อม วัฒนธรรม สังคม พาณิชยกรรม คอมพิวเตอร์ ศิลปศึกษา เกษตรกรรม เป็นต้น กิจกรรมงานละครเวทีภาษาฝรั่งเศส เป็นกิจกรรมของนักเรียนที่เรียนแผนการเรียนศิลป์-ภาษาฝรั่งเศส ในการใช้ทักษะทางภาษาฝรั่งเศสในการจัดกิจกรรมรูปแบบละครเวที ที่มีความอลังการ วิจิตรตระการตา ถือเป็นกิจกรรมหนึ่งที่ของโรงเรียนที่ประสบความสำเร็จเป็นอย่างมาก กิจกรรมงานวันทานาบาตะ เป็นกิจกรรมของนักเรียนที่เรียนแผนการเรียนศิลป์-ภาษาญี่ปุ่น เพื่อเผยแพร่การเรียนการสอนภาษาญี่ปุ่น และวัฒนธรรมญี่ปุ่น แก่ผู้ที่สนใจ กิจกรรมการรับน้อง เป็นกิจกรรมที่สร้างความสัมพันธ์อันดีระหว่างรุ่นพี่และรุ่นน้องในโรงเรียน ซึ่งโดยทั่วไปมักจะจัดในงานวันปฐมนิเทศ เพื่อให้นักเรียนใหม่ได้ปรับตัวและเคยชินกับการเข้าสู่รั้วโรงเรียนใหม่ ปัจจุบันกิจกรรมดังกล่าวถูกจัดในสายการเรียนต่างๆเช่น การรับน้องศิลป์-จีน,การรับน้องศิลป์-ฝรั่งเศส, การรับน้องศิลป์-ญี่ปุ่น และการรับน้องนาฏศิลป์-ดนตรีไทย กิจกรรมงาน International Day เป็นกิจกรรมของกลุ่มสาระการเรียนรู้ภาษาต่างประเทศ เป็นกิจกรรมที่ส่งเสริมการเรียนรู้ทางด้านภาษาต่างประเทศแก่นักเรียน มีการแสดงละครจากแผนการเรียนภาษาอังกฤษ,แผนการเรียนภาษาฝรั่งเศสและแผนการเรียนภาษาจีน และการออกร้านจากแผนการเรียนและชมรมที่เกี่ยวกับภาษา ได้แก่ ภาษาอังกฤษ, ภาษาฝรั่งเศส, ภาษาจีน, ภาษาญี่ปุ่น, ภาษาบาฮาซามลายู, ภาษาตากาล็อก และภาษาสเปน
ด้านกิจกรรมผู้นำเชียร์และกองเชียร์ > นำทีมโดยท่านอาจารย์จันทร์เพ็ญ จั่นอาจ คณะครูหมวดวิชาพละศึกษา-คณะครูหมวดวิชาศิลปะ
รางวัลรองชนะเลิศอันดับที่หนึ่ง ชิงถ้วยพระราชทานทูลกระหม่อมหญิงอุบลรัตนราชกัญญา สิริวัฒนาพรรณวดี ในการแข่งขัน " รวมพลคนกองเชียร์ To Be Numberone ประจำปี 2011 " รางวัลรองชนะเลิศอันดับที่หนึ่ง ชิงถ้วยพระราชทานทูลกระหม่อมหญิงอุบลรัตนราชกัญญา สิริวัฒนาพรรณวดี ในการแข่งขัน " รวมพลคนกองเชียร์ To Be Numberone ประจำปี 2009 " รางวัลชนะเลิศกองเชียร์และเชียร์ลีดเดอร์ระดับประเทศ จากนายฮ้านส์ เอลิซานเบอตัส เฮ้าสตร้า กรรมการผู้จัดการ บมจ.ฟรีสแลนด์ฟู้ดส์ โฟร์โมสต์ ( ประเทศไทย ) ในการแข่งขัน " โฟร์โมสต์ ไทยแลนด์คัพ 2008 ราชันฟุตบอลพลาสติก " รางวัลชนะเลิศกองเชียร์และเชียร์ลีดเดอร์ยอดเยี่ยม จากท่านพลเอกเปรม ติณสูลานนท์ ประธานองคมนตรีและรัฐบุรุษ ในการแข่งขัน " โฟร์โมสต์ ไทยแลนด์คัพ 2007 ราชันฟุตบอลพลาสติก " รางวัลชนะเลิศกองเชียร์และเชียร์ลีดเดอร์ยอดเยี่ยม จากนายอภิรักษ์ โกษโยธิน ในการแข่งขัน " โฟร์โมสต์ ไทยแลนด์คัพ 2006 ราชันฟุตบอลพลาสติก " รางวัลชนะเลิศกองเชียร์และเชียร์ลีดเดอร์ยอดเยี่ยม ในการแข่งขัน " โฟร์โมสต์ ไทยแลนด์คัพ 2005 ราชันฟุตบอลพลาสติก " รางวัลรองชนะเลิศอันดับที่สอง กองเชียร์ยอดเยี่ยมระดับประเทศ ในการแข่งขันกองเชียร์ " 88.5 fm max CHEER MILITARY 2005 "
ด้านกิจกรรมทักษะและความสามารถ
รางวัลชนะเลิศและรองชนะเลิศ จากการแข่งขันลีลาศ ชิงแชมป์โลก รุ่น World Junior Latin ของ World Amateur Medalist Championships & World Amateur Teen Dance Championships 2009 ที่ประเทศฮ่องกง ได้แก่ เด็กชายพุทธิพงศ์ สหายฟ้า เด็กชายพีรยุทธ์ สหายฟ้า และเด็กหญิงรัญชนา น้อยนวล รางวัลยอดเยี่ยม การแข่งขันท่องบทกวีนิพนธ์ภาษาฝรั่งเศส ในงานประจำปีของสมาคมครูภาษาฝรั่งเศสแห่งประเทศไทย ปีการศึกษา 2559 เข้ารับพระราชทานรางวัลจากสมเด็จพระเทพรัตนราชสุดา สยามบรมราชกุมารี รางวัลที่ 1 การแข่งขันตอบปัญหาความรู้ทัวไปเกี่ยวกับประเทศฝรั่งเศส ในงานประจำปีของสมาคมครูภาษาฝรั่งเศสแห่งประเทศไทย ปีการศึกษา 2544 เข้ารับพระราชทานรางวัลจากสมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์ รางวัลชมเชย การแข่งขันร้องเพลงเดี่ยวภาษาฝรั่งเศส ในงานประจำปีของสมาคมครูภาษาฝรั่งเศสแห่งประเทศไทย ปีการศึกษา 2544, 2546,2548 เข้ารับพระราชทานรางวัลจากสมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์ รางวัลที่ 2 การแข่งขันร้องเพลงเดี่ยวภาษาฝรั่งเศส ในงานประจำปีของสมาคมครูภาษาฝรั่งเศสแห่งประเทศไทย ปีการศึกษา 2556 เข้ารับพระราชทานรางวัลจากสมเด็จพระเทพรัตนราชสุดา สยามบรมราชกุมารี รางวัลชมเชย การแข่งขันร้องเพลงเดี่ยวภาษาฝรั่งเศส ในงานประจำปีของสมาคมครูภาษาฝรั่งเศสแห่งประเทศไทย ปีการศึกษา 2557 เข้ารับพระราชทานรางวัลจากสมเด็จพระเทพรัตนราชสุดา สยามบรมราชกุมารี รางวัลชมเชย การแข่งขันตอบปัญหาความรู้ทัวไปเกี่ยวกับประเทศฝรั่งเศส ในงานประจำปีของสมาคมครูภาษาฝรั่งเศสแห่งประเทศไทย ปีการศึกษา 2555,2558 เข้ารับพระราชทานรางวัลจากสมเด็จพระเทพรัตนราชสุดา สยามบรมราชกุมารี รางวัลชมเชย การแข่งขันกล่าวสุนทรพจน์ภาษาฝรั่งเศส ในงานประจำปีของสมาคมครูภาษาฝรั่งเศสแห่งประเทศไทย ปีการศึกษา 2558,2559 เข้ารับพระราชทานรางวัลจากสมเด็จพระเทพรัตนราชสุดา สยามบรมราชกุมารี รางวัลชนะเลิศการแข่งขันวาดภาพในหัวข้อ "400 ปีชาตกาลเซบันเตส" (EL IV Centenario de la muerte de Cervantes)" ในการแข่งขันทักษะภาษาสเปนระดับชาติระดับมัธยมศึกษา ในงานวันรวมพลคนรักภาษาสเปน (Día del Español) ประจำปีการศึกษา 2559 จัดโดยศูนย์เครือข่ายพัฒนาการเรียนการสอนภาษาสเปน สพฐ. โรงเรียนเตรียมอุดมศึกษา ร่วมกับ สาขาวิชาภาษาสเปน คณะอักษรศาสตร์ จุฬาลงกรณ์มหาวิทยาลัยและสถานทูตสเปนประจำประเทศไทย รางวัลชนะเลิศ การประชันกลอนสด ระดับมัธยมศึกษา ช่วงชั้นที่ 3-4 ตามโครงการ “วันมาฆบูชา สื่อคุณค่าแห่งพุทธธรรม เพื่อนำสังคมสู่สันติสุข” (6 กุมภาพันธ์ 2552) ณ เวทีกลาง มณฑลพิธีท้องสนามหลวง รางวัลชนะเลิศการแข่งขันทดสอบความรู้เกี่ยวกับอาเซียนของกระทรวงการต่างประเทศ (8 สิงหาคม 2551)
ติดอันดับ 1 ใน 10 โรงเรียนทีมีผู้สมัครสอบเข้าม.1 มากที่สุด ของกรุงเทพมหานคร ปีการศึกษา 2544-2555 มีจำนวนผู้สอบเข้ามหาวิทยาลัยได้มากที่สุดเป็นอันดับ 10 ของโรงเรียนรัฐบาลในเขตกรุงเทพมหานคร ในการสอบเข้ามหาวิทยาลัย ปีการศึกษา 2550 มีจำนวนผู้สอบเข้ามหาวิทยาลัยได้มากที่สุดเป็นอันดับ 2 ของโรงเรียนรัฐบาลในเขตกรุงเทพมหานคร ในการสอบเข้ามหาวิทยาลัย ปีการศึกษา 2548
วนัสนันท์ จันทร์นิ่ม (ลูกนัท) นางงามมิตรภาพและเข้ารอบ 10 คนสุดท้าย มิสไทยแลนด์เวิลด์ 2552และรองอันดับ 4 Miss Toursim Intercontinental 2010 Asian supermodel 2010 กุลสตรีแห่งประเทศไทย ปี2553โดยการคัดสรคกระทรวงวัฒนธรรม ศิษย์เก่าแผนการเรียนภาษาอังกฤษ-ภาษาฝรั่งเศสและศิษย์เก่าคณะโบราณคดี สาขาวิชาประวัติศาสตร์ศิลปะ มหาวิทยาลัยศิลปากร กมลเนตร เรืองศรี(อายอายส์)นางเอกโฆษณาธนาคารกสิกรไทย"ฝากให้เราช่วยดูแล" , นางเอก MV เพลงเริ่มต้นอีกครั้งกับคำว่าลืม ศิลปิน อุ๋งอิ๋ง Tempopo,เพลงนาฬิกา ศิลปิน บี พีรพัฒน์ ,เพลงยังไม่รู้ ศิลปินBetter Weather ปัจจุบันเป็นนางเอกสังกัดไทยทีวีสีช่อง 3 ศิษย์เก่าแผนการเรียนวิทยาศาสตร์-คณิตศาสตร์และนักศึกษาคณะมนุษยศาสตร์ สาขาวิชาสื่อสารมวลชน มหาวิทยาลัยเกษตรศาสตร์ สุธน บู่สามสาย (ตั้ม Thestar10) เข้ารอบ 8 คนสุดท้ายของรายการ Thestar ค้นฟ้าคว้าดาวปีที่10 ได้หมายเลข2
วัดบางปะกอก บิ๊กซี ซูเปอร์เซ็นเตอร์ บางปะกอก
หมวดหมู่:เขตราษฎร์บูรณะ หมวดหมู่:โรงเรียนที่มีอัตราการแข่งขันสูง หมวดหมู่:โรงเรียนในกรุงเทพมหานคร หมวดหมู่:โรงเรียนมัธยมศึกษาขนาดใหญ่พิเศษ หมวดหมู่:โรงเรียนมาตรฐานสากล